Aika to 16.2. klo 12.00–14.00

Paikka Pieni neuvotteluhuone, Turun kaupunginkirjasto

Läsnä Katarina Kapiainen, Turku

Olli Hirvonen, Turku

Gunilla Ritkaew, Kemiönsaari

Eila Polojärvi, Uusikaupunki

Anni Salonen, Laitila

Tiina Salo, Raisio

Satu Loijas, Kaarina

Viktoria Kulmala, Mynämäki

Poissa Sari Saarela, Kaarina (sijaisena Satu Loijas)

1. **Kokouksen järjestäytyminen**

Katarina Kapiainen kirjoittaa muistion.

1. **IKI-ryhmän toimintasuunnitelma**

Keskusteltiin toimintasuunnitelman luonnoksessa listatuista aiheista:

*Ideoiden ja onnistuneiden käytäntöjen jakaminen*:

* Facebook-ryhmän ongelma: keskustelu riippuu kovasti siitä, tökkiikö kukaan keskustelua alulle. Koko ryhmä osallistuu Facebook-keskustelun aktiivisena pitämiseen.
* Yleinen muistutusviesti maakuntaextraan, että tällainen ryhmä on olemassa, ja että mukaan voivat tulla kaikki kiinnostuneet.
* Kasvokkaisesta kohtaamisesta: ei vielä tarvetta samanlaisille isoille kokoontumisille kuin esim. Varsistolla, sillä työn luonteesta johtuen hyöty ei ehkä olisi niin suurta. Ehkä yksi maakunnallinen koulutuspäivä, jossa näkisi muita varsinaissuomalaisia kirjastolaisia, jotka samaa työtä tekevät.
* Facebook-ryhmään voi linkata tietoa myös muiden tahojen kuin kirjaston järjestämistä koulutuksista, seniorityötä tehdessä vähän laajemmista verkostoista on iso apu.

*Celian kirjastopalveluiden maakunnalliset koulutukset:*

* Pyritään järjestämään toukokuussa koulutustilaisuudet Celiasta, mikäli Studio vain on vapaana. Toiveissa on kaksi samansisältöistä koulutuspäivää. CD-kokoelman järjestämisestä tarvittaisiin yhteinen tilaisuus.
* CD-kokoelmista tarvitaan ehdottomasti keskustelua IKI-ryhmän Facebookissa.
* Myös Celian markkinoinnista olisi hyvä keskustella maakunnallisista koulutuksissa, esim. miten kirjaston henkilökunta markkinoi ja keille, miten mahdollinen yhteistyö hoivakotien kanssa on järjestetty jne.

*Ikääntyneiden kirjastopalveluihin liittyvä hanke:*

* Hankkeen kantavana ideana on vertaistuki ja vapaaehtoisuus ikäihmisille tuotettavissa palveluissa. Painopisteinä on sekä vertaisohjaajien kouluttaminen että materiaalin tuottaminen vertaisohjaajien käyttöön.
* Esimerkkejä tuotettavista materiaaleista: materiaalilaukut käyttöohjeineen/vaihtoehtoisine ohjelmarunkoineen, joita vapaaehtoiset voisivat käyttää esim. muistelutuokioiden tai muiden kokoontumisten ohjelmana (sisältönä kortteja, muisteluesineitä, kirjallisuutta/tekstikatkelmia, musiikkia). Tällainen on esim. Kaskenlinnassa käytössä, vastaavia useita Tampereella.
* Vastaavia materiaalipaketteja on jo olemassa täälläkin, ks. muut esille tulevat asiat
* IT-taitojen opastaminen vertaisohjaajia kouluttamalla ja esim. yhdistysten avulla. Vastaavia projekteja on ollut aiemminkin: Bildningsallians on kouluttanut ruotsinkielisiä vertaisohjaajia projektin kautta, materiaalia on olemassa projektista; TIEKE: osa 36, Seniorit tieto- ja viestintäliikenteen käyttäjiksi; VTKL:n Seniorsurfista voi hakea ideoita; Auta-hanke, 50 % omaa rahaa (Tiina lähettää Päivin viestin tästä hankkeesta eteenpäin)
* Huhtikuussa Aging online -sovellus ikäihmisille, joka helpottaa netin käyttöä puhelimella jne.
* Luovutaan kotiin annettavasta IT-avusta, IT-tohtori ei mene enää tähän konseptiin.
* Ihmisten kotoa mukaan toimintaan saaminen on ongelma, tieto pitäisi saada oikeaa kanavaa pitkin eteenpäin esim. kaikkien 70-vuotiaiden yhteisissä infoissa.
* Huolena toiminnan jatkuvuus, jos vertaisohjaajat vaihtuvat usein.
* Laitila: lukiolaiset opastavat senioreita tietotekniikassa. Tarvetta nimenomaan one on one –opastukselle, ryhmäkursseille ei sen takia enää tulijoita.
* Katarina tekee Google driveen luonnoksen, jonka pohjalta hankehakemusta ruvetaan muokkaamaan, lisäksi käydään s-postitse keskustelua hankehakemuksesta. Hakemusta on tehtävä jo kevään aikana.

*Muut maakunnalliset koulutukset:*

* Koulutuksen järjestämisen kannalta: kokonainen koulutuspäivä mieluummin kuin kaksi tuntia, joiden takia lähdetään toisesta kaupungista paikalle.
* Maakunnallisen seniorikoulutuksen teemoja: Ikääntyvät maahanmuuttajat, miten voisi ottaa huomioon. Seniorivinkkaus, senioreille sopivat kirjavinkit teemojen mukaan. Ääneenluettavista teksteistä vinkkaus. Pedagogiikka kirjastossa: senioripedagogiikka-aiheinen luento, miten huomioida senioreiden tarpeet kirjaston opastuksissa. Muistelusalkkujen kokoontumisajot. Vapaaehtoisten hyödyntäminen ikääntyneiden toiminnassa, miten lisää vapaaehtoisia?
* Syyskuu voisi olla sopiva aika, saisi vinkit vanhustenviikolle jo käyttöön.

*Maakunnallinen ikääntyneisiin liittyvä teemakuukausi tai kampanja*:

* Yhteinen teema voisi olla Vanhustyön keskusliiton mukaisesti ikäpolvet yhdessä. Ideoita ikäpolvien kohtaamiseen liittyvään teemaan: Pelaaminen, esim. pelihuoneeseen tutustuminen, lautapelit ja korttipelit; lukuteemaviikko ja vierailevat seniorilukijat, kaikenikäisten lukupiiri (käsiteltävänä esim. Lokki Joonatan/Pikkuprinssi/Muumi-kirjat/Seitsemän veljestä), kirjaston päivystävä lukumummo, jolle voi lähteä lukemaan; vapaaehtoisia lukijoita molempiin suuntiin: koululuokat vanhainkoteihin, senioreita päiväkoteihin tms.
* Vastaavaa lukutoimintaa on jo olemassa, esim. Laitilan nuokkari (alakoululaiset ja ikääntyneet kohtaavat yhdessä ja kirjasto markkinoi senioreille), lukumummot ja -vaarit, MLL:n varavaarit.

1. **Muut esille tulevat asiat**

* Materiaalipankkiin voisi (IKI-ryhmän alle, vai suoraan kirjastot.fi?) koota materiaalia vapaaehtoisten lukijoiden rekryämisestä kirjastoille.
* Raisio: vapaaehtoistyö.fi käytössä, vapaaehtoistoiminnan viikolla on vinkattu erilaisesta vapaaehtoistyöstä. Markku Ojala on ollut puhumassa vapaaehtoistyön hyödyllisyydestä työn tekijälle.
* Virikeohjaajilta VTKL:n tuottamaa materiaalia, jota voi hyödyntää ystäväpiirien ja vapaaehtoisten senioritoiminnassa. Materiaalin saa tulostaa netistä ja vaikka laminoida, esim. vapaaehtoinen lukija voi käyttää tällaista lukemisen sijaan. Laitilassa aineisto on ei lainattavana -tilassa järjestelmässä, voi lainata manuaalisesti, ei ole markkinoitu vielä. Aineistona maakunnallisesti käytössä tulevaisuudessa?
* Lainattavia materiaali- ja muistelulaukkuja useassa kaupungissa, näistä olisi hyvä saada jokin koonti extranettiin. Laukkuja olisi mukava päästä vertailemaan.
* Kirjastojen kotiseutukokoelmien digitoituja aineistoja voisi esitellä kirjamessuilla, tästä saisi näyttelynoston ja miniseminaarin, samaan seminaariin muistelusalkkuja
* Viktoria Kulmala on siirtynyt Liedosta Mynämäkeen.
* Millaiset mahdollisuudet IKI-ryhmällä olisi vaikuttaa kustantajiin/vedota Kirjastoseuran Kola-ryhmän kautta, jotta isotekstisiä kirjoja julkaistaisiin enemmän? Tai olisiko fonttikoosta mahdollista saada merkintä luettelointitietoihin, jolloin vältyttäisiin turhilta, liian pienitekstisten kirjojen varaamisilta? Sähköisten kirjojen lukemiseen voitaisiin tarjota enemmän tukea ja opastusta, niissä etuna on se, että fonttikokoa saisi kasvatettua.
* Muistion liitteeksi Ollin kuvat Iso-Heikin palvelutalon lukunurkasta ja lukulaitteista.

1. **Seuraava kokous**

Seuraava kokous pidetään ma 8.5. klo 13–15 Turun kaupunginkirjastossa. Tällöin pyritään saamaan esiteltävään muotoon hankehakemuksen luonnos, jotta sitä voidaan mahdollisesti käsitellä 10.5. pidettävässä maakuntakirjastokokouksessa.